open-index/open-wikipedia-markdown huggingface dataset:
इंदिरा गांधी नहर

**इन्दिरा गाँधी नहर** राजस्थान की महत्वपूर्ण नहर हैं। इसका पुराना नाम "राजस्थान नहर" था। यह नहर  राजस्थान प्रदेश के उत्तर-पश्चिम भाग में बहती है। इसे राजस्थान की मरूगंगा भी कहा जाता है जय राजस्थान यह विश्व की सबसे बङी सिंचाई परियोजना है ।

बीकानेर व गंगानगर में पानी की किल्लत को दूर करने के लिए बीकानेर के महाराजा *गंगा सिंह* ने 1927 में एक नहर निर्माण का कार्य शुरू करवाया था जो बीकानेर के महाराजा गंगासिंह ने करवाया जिसे **गंग-नहर** नाम दिया गया जो कि आज भी गंगानगर में मौजूद है ।।

राजस्थान की महत्वाकांक्षी इंदिरा गांधी नहर परियोजना से मरूस्थलीय क्षेत्र में चमत्कारिक बदलाव आ रहा है और इससे मरूभूमि में सिंचाई के साथ ही पेयजल और औद्योगिक कार्यो के लिए॰भी पानी मिलने लगा है।

नहर निर्माण से पूर्व लोगों को कई मील दूर से पीने का पानी लाना पड़ता था। लेकिन अब परियोजना के अन्तर्गत बारह सौ क्यूसेक पानी केवल पेयजल उद्योग, सेना एवं ऊर्जा परियोजनाओं के लिए आरक्षित किया गया है। विशेषतौर से चुरू, श्रीगंगानगर, हनुमानगढ़, बीकानेर, जैसलमेर, बाडमेर और नागौर जैसे रेगिस्तानी जिलों के निवासियों को इस परियोजना से पेयजल सुविधा उपलब्ध कराने के प्रयास जारी हैं। इस योजना से अब जोधपुर, बाड़मेर और पाली जिलों को पेयजल भी मिलेगा। 

राजस्थान नहर सतलज और व्यास नदियों के संगम पर निर्मित "हरिके बांध" से निकाली गई है। यह नहर पंजाब व राजस्थान को पानी की आपूर्ति करती है।
पंजाब में इस नहर की लम्बाई 169 किलोमीटर है और वहां इसे राजस्थान फीडर के नाम से जाना जाता है। इससे इस क्षेत्र में सिंचाई नहीं होती है बल्कि पेयजल की उपलब्धि होती है। राजस्थान में इस नहर की लम्बाई 470 किलोमीटर है। राजस्‍थान में इस नहर को राज कैनाल भी कहते हैं।
राजस्‍थान नहर इसकी मुख्‍य शाखा या मेन कैनाल 256 किलोमीटर लंबी हे जबकि वितरिकाएं 5606 किलोमीटर और इसका सिंचित क्षेत्र 19.63 लाख हेक्‍टेयर आंका गया है। इसकी मेनफीडर 204 किलोमीटर लंबी है जिसका 35 किलोमीटर हिस्‍सा राजस्‍थान व 170 किलोमीटर हिस्‍सा पंजाब व हरियाणा में है।यह नहर राजस्थान की एक प्रमुख नहर है।

इस नहर का पुन: उद्घाटन 31 मार्च 1958 को तत्कालिक गृह मंत्री गोविंद बल्लभ पंत ने किया हुआ जबकि दो नवंबर 1984 को इसका नाम इंदिरा गांधी नहर परियोजना कर दिया गया।
 यह नहर राजस्थान में हनुमानगढ़ जिले के मासितावाली हैड में प्रवेश करती है
2017 में पानी की कमी को देखते हुए इसका सिंचाई क्षेत्र घटाकर 16.17 लाख हेक्टेयर कर दिया गया है
इस नहर से राजस्थान के 10 जिले लाभान्वित हो रहे हैं गंगानगर हनुमानगढ़ बीकानेर जैसलमेर बाड़मेर जोधपुर नागौर चूरू झुंझुनू सीकर
इस नहर का जीरो प्वाइंट मोहनगढ़ जैसलमेर से बढ़ाकर गडरा रोड बाड़मेर कर दिया गया है
इंदिरा गांधी नहर को राजस्थान की जीवन रेखा या मरू गंगा कहा जाए तो कोई अतिशयोक्ति नहीं होगी
इंदिरा गांधी नहर से 7 लिफ्ट नहर 9 शाखाएं
निकाली गई है
नवनिर्मित निर्माणाधीन लिफ्ट नहर का नाम बाबा रामदेव लिफ्ट नहर रखा गया है
भैरवदान चालानी प्रस्तावित लिफ्ट नहर है
इस नहर के कारण सेम की समस्या लवणीय समस्या व बीमारियों में वृद्धि हुई है। 
इंदिरा गांधी नहर परियोजना वाणी की प्रोजेक्ट भारत और जापान के बीच में संबंधित समझौता है।

[[श्रेणी:राजस्थान में नहरें]
कुल जिले लाभांवित = 10
गोबरैला

right|thumb|300px|गोबरैला

**भेम** (Dungbeetle) एक कीट है जि गोबर के छोटे गोले बनाकर उन्हें धकेलते हुए अपने ले जाता है। इसे एक स्थान पर ले जाकर उस पर अंडे देता है। इसके बाद लार्वा इसी को खाकर बड़े होते हैं।
मातंगी

मतंग शिव का नाम है। इनकी शक्ति मातंगी है। यह हरा वर्ण और चन्द्रमा को मस्तक पर धारण करती हैं। यह पूर्णतया वाग्देवी की ही पूर्ति हैं। चार भुजाओं में इन्होंने कपाल(जिसके ऊपर तोता बैठा), वीणा,खड्ग वेद धारण किया है। मां मातंगी तांत्रिकों की सरस्वती हैं। पलास और मल्लिका पुष्पों एवं युक्त बेलपत्रों के द्वारा पूजा करने से व्यक्ति के अंदर आकर्षण और स्तम्भन शक्ति का विकास होता है। ऐसा व्यक्ति जो मातंगी महाविद्या की सिद्धि प्राप्त करेगा, वह अपने क्रीड़ा कौशल से या कला संगीत से दुनिया को अपने वश में कर लेता है। वशीकरण में भी यह महाविद्या कारगर होती है। हिन्दू धर्म के अनुसार मां के 3 ओजपूर्ण नेत्र हैं। माता रत्नों से जड़े सिंहासन पर आसीन हैं। देवी मातंगी के संग तोता भी है जो वाणी और वाचन का प्रतीक माना जाता है।
मातंगी देवी इंद्रजाल और जादू के प्रभाव को नष्ट करती हैं। देवी को वचन, तंत्र और कला की देवी भी माना गया है।
मातंगी ही एक ऐसी देवी है जिन्हें जूठन का भोग लगाया जाता है ऐसा कहते हैं कि मातंगी देवी को जुठा किये बिना भोग नहीं लगता है । मातंगी देवी समता की सूचक है ।

शिव की यह शक्ति असुरों को मोहित करने वाली और साधकों को अभिष्ट फल देने वाली है। गृहस्थ जीवन को श्रेष्ठ बनाने के लिए लोग इनकी पूजा करते हैं। अक्षय तृतीया अर्थात वैशाख शुक्ल की तृतीया को इनकी जयंती आती है।
एक बार भगवान विष्णु माँ लक्ष्मी के साथ कैलाश पर्वत भगवान शिव व माता पार्वती से मिलने गए। भगवान विष्णु अपने साथ भोजन भी लेकर गए जिसे उन्होंने शिव व पार्वती को खाने के लिए दिया। जब शिव व पार्वती उस भोजन को खाने लगे तो थाली में से भोजन का कुछ अंश धरती पर गिर गया।

भोजन के उन्हीं झूठन अंश में से माँ मातंगी का जन्म हुआ। इसी कारण मातारानी के मातंगी रूप को हमेशा झूठन का भोग लगाया जाता हैं। झूठन में से उत्पन्न होने के कारण उनका एक नाम उच्छिष्ट मातंगिनी भी पड़ा अर्थात जिसे बचे हुए भोजन या झूठे का भोग लगाया जाये।
ऐसा कहते हैं,जब माता पार्वती को चंडाल स्त्रीऔ  द्वारा अपने जुठन का भोग लगाया तब सभी देवगण और शिव जी के भूतादिकगण इसका विरोध करने लग गए लेकिन माता पार्वती ने चंडालिया की श्रद्धा को देख कर मातंगी का रूप लेकर उनके द्वारा चढ़ाए गए जूठन को ग्रहण किया ।

कहते हैं कि देवी मातंगी हनुमाजी और शबरी के गुरु मतंग ऋषि की पुत्री थीं। मतंग ऋषि के यहां माता दुर्गा के आशीर्वाद से जिस कन्या का जन्म हुआ था वह मातंगी देवी थी।
यह देवी भारत के आदिवासियों की देवी है। दस महाविद्याओं में से एक तारा और मातंग देवी की आराधना बौद्ध धर्म में भी की जाती हैं। बौद्ध धर्म में मातंगी को मातागिरी कहते हैं।

## सन्दर्भ

श्रेणी:महाविद्या
सामान्य निश्चेतना का इतिहास

300px|right|thumb| १६ अक्टूबर १८४६ को पहली बार सामान्य निश्चेतना का अमेरिका में सार्वजनिक प्रदर्शन

## बाहरी कड़ियाँ
* Chloroform: ''The molecular lifesaver'' An article at University of Bristol providing interesting facts about chloroform.
* Australian & New Zealand College of Anaesthetists Monitoring Standard
* Royal College of Anaesthetists Patient Information page
* ''Turning the Pages'': a virtual reconstruction of Hanaoka's *Surgical Casebook*, ca. 1825. From the U.S. National Library of Medicine.

श्रेणी:निश्चेतना
श्रेणी:आयुर्विज्ञान का इतिहास
स्माइल ट्रेन (संस्था)

**स्माइल ट्रेन** (Smile Train) अन्तरराष्ट्रीय धर्मार्थ संस्था है जो विशासशील देशों में कटे-फटे होंठ व तालु वाले शिशुओं की नि:शुल्क शल्यचिकित्सा करती है। इसकी स्थापना सन् १९९९ में ब्रायन मुलानी (Brian Mullaney) और चार्ल्स वैंग (Charles Wang) ने संयुक्त रूप से की थी। मार्च, सन् 2008, तक इन्होने ७४ देशों में 280,000 कटे होंठों की शल्यचिकित्सा कर दी थी। सन् २००९ में जब इन्होने अपनी स्थापना के दस वर्ष पूरे किये, इन्होने 5 लाख से अधिक बच्चों की सहायता कर लिया था।

## बाहरी कड़ियाँ
* The Official Smile Train Website  
* Smile Train India Website
* American Institute of Philanthropy Website

स्माइल ट्रेन का लाभ
शिकार (खाना)

**शिकार** हर उस जानवर या पक्षी को कहा जाता है जिसका शिकार खाने या खेल के लिए किया जाता है। उत्तरपश्चिम भारत में शिकार शब्द का प्रयोग अमूमन सुअर के लिए किया जाता है जबकि शेष भारत में इसे किसी भी जीव के लिए उपयोग में लाया जाता है।

## इन्हें भी देखें

श्रेणी:शिकार
कटे-फटे होंठ व तालु

300px|right|thumb|फटे तालु के साथ पैदा हुआ पाँच माह का शिशु
**कटे-फटे होंठ व तालु** शिशुओं में जन्मजात बीमारी होती है जो माँ के गर्भ के दौरान भ्रूण के चेहरे के विकृत विकास के कारण होती है। 

## बाहरी कड़ियाँ
*'''कटे होंठ और तालू''' क्या है?
* आपरेशन ब्लेशिंग इंडिया
* द स्माइल ट्रेन - यह संस्था कटे-फटे होंठों व तालु वाले बच्चों को ठीक करने के लिये अभियान चलाती है।
* SMILECARE FOUNDATION and RESEARCH INSTITUTE (SCFRI) (भारत)
* Cleft lip and palate - Institute of Reconstructive Plastic Surgery @ NYU Langone Medical Center
* Cleft lip and palate - Children's Hospital Boston
* Cleft lip and palate and before/after patient photos - University of Missouri Children's Hospital

श्रेणी:मौखिक सौन्दर्य
केंद्रीय आयुर्वेद एवं सिद्ध अनुसंधान परिषद

**केंद्रीय आयुर्वेद एवं सिद्ध अनुसंधान परिषद** (Central Council for Research in Ayurveda and Siddha (CCRAS)) भारत सरकार के स्वास्थ्य एवं कल्याण मंत्रालय के आयुर्वेद, योग, प्राकृतिक चिकित्सा, यूनानी, सिद्ध एवं होम्योपैथी (आयुष) विभाग का स्ववित्तपोषित संस्था है। इसका मुख्यालय दिल्ली में है। इसकी स्थापना सन् १९७८ में हुई।

केंद्रीय आयुर्वेद एवं सिद्ध अनुसंधान परिषद् (सी.सी.आर.ए.एस) का पंजीकरण 30 मार्च 1978 को संस्था पंजीकरण धारा, xxi-1860 के अंतर्गत हुआ। यह परिषद् पूर्व भारतीय चिकित्सा पद्धति एवं होम्योपैथी की केंद्रीय अनुसंधान परिषद् के विभाजन के बाद अस्तित्व में आई। यह परिषद् - आयुष विभाग, स्वास्थ्य एवं परिवार कल्याण मंत्रालय, भारत सरकार द्वारा पूर्ण रूप से वित्तपोषित है। यह आयुर्वेद एवं सिद्ध में अनुसंधान को वैज्ञानिक स्तर पर लाने, व्यवस्थित, समन्वय और विकास और प्रोन्नति करने हेतु भारत वर्ष की एक शीर्षस्थ संस्था है।

यह अनुसंधान परिषद् - शासी निकाय द्वारा शासित है जिसके पदेन अध्यक्ष केंद्रीय स्वास्थ्य एवं परिवार कल्याण मंत्री हैं और एक सुप्रसिद्ध आयुर्वेद एवं सिद्ध विद्वान इसके उपाध्यक्ष होते हैं। शासीनिकाय - स्थायीवित्त समिति, वैज्ञानिक परामर्शदात्री समिति, आयुर्वेद एवं सिद्ध, निदान चिकित्सात्मक अनुसंधान उपसमिति तथा औषध अनुसंधान उपसमिति द्वारा सहयोग प्राप्त करती है। परिषद अब अपने उद्देश्यों और कार्यो का क्रियान्वयन अपने 35 अनुसंधान संस्थानों केंद्रों एककों जो अपने नियंत्रण में देश के विभिन्न भागों में स्थित हैं और जिसका मुख्यालय नई दिल्ली में है इनके माध्यम से संचालन करती है। 

## बाहरी कड़ियाँ
* केंद्रीय आयुर्वेद एवं सिद्ध अनुसंधान परिषद (CCRAS) की वेबसाइट
* Research Database on Ayurveda, Siddha, Other Traditional Medicines and Related Sciences (CCRAS)

आयुर्वेद एवं सिद्ध अनुसंधान
परिषद, केंद्रीय आयुर्वेद एवं सिद्ध अनुसंधान
परिषद, केंद्रीय आयुर्वेद एवं सिद्ध अनुसंधान
अस्थिसंध्यार्ति

300px|right|thumb| अस्थिसंध्यार्ति की अवस्था में 'हाइबर्डेन के नोड' बन सकते हैं। 

**अस्थिसंध्यार्ति** (अस्थिसंधि + आर्ति = ऑस्टियो-आर्थ्राइटिस (osteoarthritis)) में अस्थियों के जोड़ बिगड़ जाते हैं और उन्हें घुमाना/मोड़ना कष्तप्रद हो जाता है। इसको 'व्यपजनी आर्थ्राइटिस' (degenerative arthritis) भी कहते हैं। इस रोग में दो प्रकार के परिवर्तन होते हैं: 

(१) अस्थियों के कुछ भाग गल जाते हैं और 

(२) बहिस्थ भाग में नई अस्थि बन जाती है। 

प्राय: मध्यस्थ भाग गलता है। जानुसंधि (घुटने का जोड़) में अर्धचंद्र उपास्थि के टूटे हुए भाग के रह जाने से ऐसा होता है। किंतु जहाँ कुछ व्यक्तियों में अनेक वर्षो में भी इस प्रकार के परिवर्तन नहीं होते, वहीं दूसरे व्यक्तियों में थोड़े ही समय में ऐसे परिवर्तन दिखाई देने लगते हैं। अस्वाभाविक प्रकार से बहुत समय तक संधि के अवयवों पर भार पड़ता है। कुछ रोगविषों की क्रिया या संधि अथवा उसके समीप के अस्थिभाग का कुसंयोजित होना, पास की अस्थियों के रोग, स्नायुओं का ढीला पड़ जाना संधि का अतिचलायमान हो जाना तथा इसी प्रकार के अन्य कारण जिनसे चलने में संधि के अंतर्गत अस्थिभाग पर अनुचित दिशा में भार पड़ता है, उपर्युक्त परिवर्तनों के कारण होते हैं। किंतु परिवर्तनों की ठीक ठीक उत्पतिविधि का अभी तक ज्ञान नहीं हो सका है।

## इन्हें भी देखें
* संधिशोथ (गठिया)
* आमवातीय संधिशोथ (रुमेटिक आर्थ्राइटिस)

## बाहरी कड़ियाँ
* Arthritis Ireland
* American College of Rheumatology Factsheet on OA 
* Osteoarthritis  The Arthritis Foundation
* WebMDHealth: Osteoarthritis Basics  at WebMD
* http://www.acatoday.org/level2_css.cfm?T1ID=13&T2ID=170  American Chiropractic Association
* ऑस्टियोआर्थराइटिस - कारण, लक्षण, निदान और उपचार

अस्थिसंध्यार्ति
उत्तर प्रदेश संस्कृत संस्थानम्

अंगूठाकार|उत्तर प्रदेश संस्कृत संस्थानम्
**उत्तर प्रदेश संस्कृत संस्थानम्** भारत के उत्तर प्रदेश राज्य के शिक्षा विभाग के अन्तर्गत एक स्वायत्तशासी संस्था है। इसकी स्थापना 31 दिसम्बर 1976 को उत्तर-प्रदेश में संस्कृत, पालि एवं प्राकृत भाषा के सम्यक् विकास एवं प्रोत्साहन हेतु उत्तर प्रदेश शासन ने की। संस्थान के कार्य संचालन हेतु समय-समय पर शासन द्वारा अध्यक्ष एवं निदेशक की नियुक्ति की जाती है। उ० प्र० शासन में संस्कृत संस्थान का प्रशासनिक विभाग, भाषा विभाग है। अध्यक्ष के निर्देशन पर निदेशक अपने कर्मचारियों के माध्यम से समस्त कार्यों का निष्पादन करते हैं।

## उद्देश्य

(1) संस्कृत भाषा तथा उसके साहित्य का संरक्षण करना, उसे प्रोत्साहित करना तथा उसका विकास।
 
(2) संस्कृत, पालि और प्राकृत के हस्तलिखित, दुर्लभ और महत्वपूर्ण ग्रन्थों का तथा संस्कृत शिक्षण से सम्बन्धित आवश्यक पुस्तकों का प्रकाशन करना।

(3) संस्कृत की वैज्ञानिक तथा अन्य महत्वपूर्ण कृतियों के हिन्दी और अन्य दूसरी भाषाओं में अनुवाद और उनके प्रकाशन की व्यवस्था करना।

(4) संस्कृत लेखकों की महत्वपूर्ण कृतियों के प्रकाशन में सहायता देना।

(5) संस्कृत लेखकों की प्रकाशित उत्कृष्‍ट कृतियों पर पुरस्कार देना।
 
(6) संस्कृत भाषा एवं साहित्य के वृद्ध तथा विपन्न विद्वानों को आर्थिक सहायता देना।
 	
(7) संस्कृत भाषा के उच्च अध्ययन के निमित्त निर्दिष्ट अवधि के लिए सुविधायें एवं आर्थिक सहायता प्रदान करना।

(8) संस्कृत वाड्मय के विभिन्न पक्षों पर अधिकारी विद्वानों के भाषण आयोजित करना।
 	
(9) विशिष्ट कोटि के संस्कृत के विद्वानों और साहित्यकारों को पुरस्कृत एवं सम्मानित करना।
 	
(10) संस्कृत भाषा और साहित्य के विभिन्न पक्षों से सम्बन्धित गोष्ठियाँ, कवि-सम्मेलन तथा सांस्कृतिक कार्यक्रम आदि आयोजित करना।
 	
(11) संस्कृत पत्रिकाओं का प्रकाशन करना।
 	
(12) आकाशवाणी, दूरदर्शन तथा अन्य प्रसार-माध्यमों द्वारा संस्कृत भाषा और साहित्य के प्रचार एवं प्रसार का प्रयास करना।
 	
(13) संस्कृत भाषा और साहित्य के विकास से सम्बन्धित संस्थाओं, अनुसंधानशालाओं, पुस्तकालयों आदि को सहायता देना।
 	
(14) संस्कृत की प्रख्यात संस्थाओं से आदान-प्रदान करना तथा सम्पर्क करना।
 	
(15) संस्कृत के विकास के लिए केन्द्रीय सरकार से, राज्य सरकारों से अथवा अन्य संस्थाओं और व्यक्तियों आदि से सहायता प्राप्त करना।
 	
(16) संस्कृत, पालि और प्राकृत की हस्तलिखित कृतियों (पाण्डुलिपियों) का क्रय एवं संग्रह और पुस्तकालय आदि की स्थापना की व्यवस्था करना।
 	
(17) ऐसे सभी प्रासंगिक कार्य करना जो ऊपर निर्दिष्ट उद्देश्यों को आगे बढ़ाने में सहायक हों।

## इन्हें भी देखें
* उत्तर प्रदेश हिंदी संस्थान, लखनऊ

## बाहरी कड़ियाँ
* उत्तर प्रदेश संस्कृत संस्थानम् का जालघर
* उत्तर प्रदेश संस्कृत संस्थानम् का जालघर  (हिन्दी में)

श्रेणी:उत्तर प्रदेश में शिक्षा
मुख्यमन्त्री (भारत)

**मुख्यमन्त्री** भारत में राज्यों का राजनैतिक प्रमुख होता है। जिसका कार्य कई प्रकार से देखा जा सकता है। जनता द्वारा विधायक चुना जाता है उसके बाद जिसके पास विधायकों की जनसंख्या ज्यादा होती है  जैस- महाराष्ट्र विधानसभा की कुल 288  विधायकों की संख्या है उसमें 145 विधायकों वाली पार्टी को महाराष्ट्र के राज्यपाल बुलाएंगे और उसी में से विधायक दल का नेता चुना जाएगा विधायक दल का नेता राज्यपाल के पास जाएंगे 145 की संख्या का पत्र राजपाल जी को देंगे उसके बाद राजपाल विधायक दल के नेता को मुख्यमंत्री पद की शपथ दिलाएंगे

## इन्हे भी देखे
* भारत के राज्यों के मुख्यमन्त्रियों की सूची
* प्रधानमंत्री

श्रेणी:प्रशासन
श्रेणी:भारतीय राजनीति
घमौरी

अक्सर पसीने की ग्रन्थियों का मुंह बन्द हो जाने के कारण हमारे शरीर पर छोटे-छोटे लाल दाने निकल आते हैं। इन दानों में खुजली व जलन होती है। सामान्य भाषा में हम इसे **घमौरियाँ** (Prickly heat या Miliaria) कहते हैं। गरम एवं आर्द्र (ह्युमिड) मौसम की दशा में घमैरी होती हैं। घमौरियाँ अक्सर हमारी पीठ, छाती, बगल व कमर के आसपास होती है। 

## बाहरी कड़ियाँ
* शैवालिका या घमौरी
* Health In Plain English - Miliaria or Prickly Heat 
* Prickly Heat & Miliaria Help & Advice In Plain English 
* WebMd Description
* Clinical pictures of heat rash / prickly heat - Skinsight 
* Heat Induced Cholinergic Urticaria Hives Rash 

श्रेणी:त्वचा रोग
रविन्द्रन कन्नन

**रवि कन्नन** माइक्रोसॉफ़्ट अनुसन्धान संस्थान भारत में एक प्रमुख शोधक हैं जहां वह एल्गोरिदम अनुसन्धान पर कार्य करते हैं।
सुशील कुमार (बहुविकल्पी)

* एडमिरल सुशील कुमार - भूतपूर्व भारतीय जलसेनाध्यक्ष।
* सुशील कुमार सिंह - भारतीय राजनेता
* सुशील कुमार - भारतीय पहलवान।
* सुशील मोदी - बिहार का नेता
वैराग्यशतकम्

**वैराग्यशतकम्** भर्तृहरि के तीन प्रसिद्ध शतकों (शतकत्रय) में से एक है। इसमें वैराग्य सम्बन्धी सौ श्लोक हैं। शतकत्रय में अन्य दो हैं- शृंगारशतकम् व नीतिशतकम्।

## विषयविवरण
# तृष्णादूषणम्
# विषयपरित्याग-विडम्बना
# याज्ञा-दैन्यदूषणम्
# भोगास्थैर्यवर्णनम्
# कालमहिमा
# यति-नृपति-सम्भाषणम्
# मनःसम्बोधन-नियमनम्
# नित्यानित्यविचारः
# शिवार्चनम्
# अवधूतचर्या

पानी की तरंग और बुलबुले के समान इस चंचल और नश्वर जीवन में प्राणियों को भला सुख कहाँ मिल सकता है। वृद्धावस्था में जीर्ण तथा झुर्रियों वाले अंगों से युक्त होकर मनुष्य को सब कुछ छोड़कर काल के गर्त में जाना पड़ता है - भोगों को भोगना समाप्त नहीं होता अपितु व्यक्ति ही समाप्त हो जाता है। कवि ने कितनी गम्भीर बात कही है-

: *भोगा न भुक्ता वयमेव भुक्ताः तपो न तप्तं वयमेव तप्ताः ।।
: *कालो न यातो वयमेव याताः तृष्णा न जीर्णा वयमेव जीर्णाः ।।७।।
(अर्थ - भोगों को हमने नहीं भोगा, बल्कि भोगों ने ही हमें ही भोग लिया । तपस्या हमने नहीं की, बल्कि हम खुद तप गए । काल (समय) कहीं नहीं गया बल्कि हम स्वयं चले गए । इस सभी के बाद भी मेरी कुछ पाने की तृष्णा नहीं गयी (पुरानी नहीं हुई) बल्कि हम स्वयं जीर्ण हो गए ।। )

इस प्रकार भृतहरि ने यहाँ संसार की आसारता और वैराग्य के महत्त्व का प्रतिपादन किया है। इस शतक में काव्य-प्रतिभा और दार्शनिकता का अद्भुत समन्वय किया गया है। इसमें सांसारिक आकर्षणों और भोगों के प्रति उदासीनता के उभरते हुये भावों का चित्रण दिखायी देता है। कवि की तो यही कामना है कि किसी पुण्यमय अरण्य में शिव-शिव का उच्चारण करते हुये उसका समय बीतता जाये।

## कुछ प्रसिद्ध श्लोक
: *यां चिन्तयामि सततं मयि सा विरक्ता
: * साप्यन्यं इच्छति जनं स जनोऽन्यसक्तः ।
: *अस्मत्कृते च परिशुष्यति काचिद् अन्या
: *धिक् तां च तं च मदनं च इमां च मां च ॥ 

(अर्थ - मैं जिसका सतत चिन्तन करता हूँ वह (पिंगला) मेरे प्रति उदासीन है। वह (पिंगला) भी जिसको चाहती है वह (अश्वपाल) तो कोई दूसरी ही स्त्री (राजनर्तकी) में आसक्त है। वह (राजनर्तकी) मेरे प्रति स्नेहभाव रखती है। उस (पिंगला) को धिक्कार है ! उस (अश्वपाल) को धिक्कार है ! उस (राजनर्तकी) को धिक्कार है ! उस कामदेव को धिक्कार है और मुझे भी धिक्कार है !)

: *भोगे रोगभयं कुले च्युतिभयं वित्ते नृपालाद्भभयं
: *मौने दैन्यभयं बले रिपुभयं रूपे जरायाभयम् ।
: *शास्त्रे वादिभयं गुणे खलभयं काये कृतान्ताद्भयं
: *सर्वं वस्तु भयान्वितं भुवि नृणां वैराग्यमेवाभयम् ।। (- वैराग्यशतकम् ३१ )

( अर्थ - भोग करने पर रोग का भय, उच्च कुल मे जन्म होने पर बदनामी का भय, अधिक धन होने पर राजा का भय, मौन रहने पर दैन्य का भय, बलशाली होने पर शत्रुओं का भय, रूपवान होने पर वृद्धावस्था का भय, शास्त्र मे पारङ्गत होने पर वाद-विवाद का भय, गुणी होने पर दुर्जनों का भय, अच्छा शरीर होने पर यम का भय रहता है। इस संसार मे सभी वस्तुएँ भय उत्पन्न करने वालीं हैं। केवल वैराग्य से ही लोगों को अभय प्राप्त हो सकता है।)

## इन्हें भी देखें
* शृंगारशतकम्
* नीतिशतकम्

## बाहरी कड़ियाँ
*'''वैराग्यशतकम्'''
*'''वैराग्यशतकम्''' (श्रव्य रूप में)
* वैराग्य शतकम् , भाग-१

## सन्दर्भ

श्रेणी:संस्कृत साहित्य
नीतिशतकम्

**नीतिशतकम्** भर्तृहरि के तीन प्रसिद्ध शतकों जिन्हें कि 'शतकत्रय' कहा जाता है, में से एक है। इसमें नीति सम्बन्धी सौ श्लोक हैं।

नीतिशतक में भर्तृहरि ने अपने अनुभवों के आधार पर तथा लोक व्यवहार पर आश्रित नीति सम्बन्धी श्लोकों की रचना की है। एक ओर तो उसने अज्ञता, लोभ, धन, दुर्जनता, अहंकार आदि की निन्दा की है तो दूसरी ओर विद्या, सज्जनता, उदारता, स्वाभिमान, सहनशीलता, सत्य आदि गुणों की प्रशंसा भी की है। नीतिशतक के श्लोक संस्कृत विद्वानों में ही नहीं अपितु सभी भारतीय भाषाओं में समय-समय पर सूक्ति रूप में उद्धृत किये जाते रहे हैं।

संस्कृत विद्वान और टीकाकार भूधेन्द्र ने नीतिशतक को निम्नलिखित भागों में विभक्त किया है, जिन्हें 'पद्धति' कहा गया है-
*मूर्खपद्धति
*विद्वत्पद्धति
*मान-शौर्य-पद्धति
*अर्थपद्धति
*दुर्जनपद्धति
*सुजनपद्धति
*परोपकारपद्धति
*धैर्यपद्धति
*दैवपद्धति
* कर्मपद्धति

निम्नलिखित नीति श्लोक में कवि ने बड़े ही सुन्दर ढंग से धन का महत्त्व प्रतिपादित किया है-
: *यस्यास्ति वित्तं स नरः कुलीनः स पण्डितः स श्रुतवान् गुणज्ञः ।
: *स एव वक्ता स च दर्शनीयः सर्वे गुणाः काञ्चनमाश्रयन्ते ॥
:: (अर्थ - जिसके पास वित्त होता है, वही कुलीन, पण्डित, बहुश्रुत और गुणवान समझा जाता है । वही वक्ता और सुन्दर भी गिना जाता है । सभी गुण स्वर्ण पर आश्रित हैं ।)

## इन्हें भी देखें
* शृंगारशतकम्
* वैराग्यशतकम्

## बाहरी कड़ियाँ
* भर्तृहरिविरचित नीतिशतक
* नीति शतकम्  (हिन्दी अर्थ सहित)

श्रेणी:संस्कृत साहित्य
पंजीरी

**पंजीरी** एक प्रकार की मिठाई जो आटे को घी में भूनकर उसमें धनिया, सोंठ, जीरा आदि मिलाकर बनाई जाता है । इसका व्यवहार विशेषतः नैवेद्य में होता है । श्रीकृष्ण जन्माष्टमी के उत्सव तथा श्री सत्यनारायण व्रत की कथा में पंजीरी का प्रसाद बँटता है । पंजीरी प्रसूता स्त्री कि लिये भी बनती है ओर पठावे में भी भेजी जाती है । 

कई ढंग की वस्तुओं और सम्बारों को भूनकर बनाया जाने वाला एक प्रकार का मीठा चूर्ण जो खाये जाने में काम आता है। जैसे—सत्यनारायण की पूजा के लिए बनानेवाली पँजीरी; प्रसूता अथवा दुर्बलों को खिलाने के लिए बनाई जानेवाली पौष्टिक पँजीरी। पूर्वी उत्तर प्रदेश में आटे से बनी पंजीरी को 'मनभोग' कहते हैं। धनिये से बनी पंजीरी को ही प्राय: पंजीरी कहा जाता है जो मुख्यत: कृष्ण जन्माष्टमी के बहुत बार पर प्रसाद के रूप में वितरित की जाती है। 

## धनिये की पंजीरी
पिसा धनिया, शकर और घी इसके प्रमुख घटक होते हैं। प्रसूता को खिलाया जाने वाला सोंठ का लड्डू भी कभी-कभार इसमें मिला दिया जाता है। 

### सामग्री
100 ग्राम सूखा धनिया पावडर, 50 ग्राम मावा, खोपरा बूरा 50 ग्राम, शकर बूरा 100 ग्राम, 4-5 पिसी इलायची पावडर, मेवों की कतरन 50 ग्राम।

### विधि
सर्वप्रथम मावे को किसनी से कद्दूकस करके धीमी आँच पर थोड़ा सा सेंक लें। अब उसमें धनिया पावडर डालें व दो-पाँच मिनट भून लें। मिश्रण थोड़ा ठंडा होने के बाद खोपरा व शकर का बूरा डालकर मिक्स कर लें। अब उसमें पिसी इलायची व मेवों की कतरन डालकर मिश्रण को एकसार कर लें। तैयार है धनिए की पंजीरी।

## बाहरी कड़ियाँ
* पंचामृत पंजीरी प्रसाद (निशा मधुलिका)
* राजगिरे की पंजीरी (वेबदुनिया)
* पंजीरी - विधि (सुलेखा)
* जन्माष्टमी का प्रसाद

श्रेणी:भारतीय खाना
श्रेणी:भारतीय मिठाइयाँ
श्रेणी:पाकिस्तानी खाना
श्रेणी:गुजराती खाना
श्रेणी:राजस्थानी खाना
श्रेणी:उत्तर प्रदेशी खाना
उत्तराखण्ड की भाषाएँ

**उत्तराखण्ड की भाषाएँ** पहाड़ी भाषाओं की श्रेणी में आती हैं। उत्तराखण्ड में बोली जाने वाली भाषाओं को दो प्रमुख समूहों में विभाजित किया जा सकता है: कुमाऊँनी और गढ़वाली जो क्रमशः राज्य कुमाऊँ और गढ़वाल मण्डलों में बोली जातीं हैं। इन दोनों भाषाओं में संस्कृत के अनेक शब्दों की उपलब्धता 
से इन्हे संस्कृत से विकसित समझा जाता है। 
जौनसारी और भोटिया दो अन्य बोलियाँ, जनजाति समुदायों द्वारा क्रमशः पश्चिम और उत्तर में बोली जाती हैं।

लेकिन राज्य की सबसे प्रमुख भाषा हिन्दी है। यह राज्य की आधिकारिक और कामकाज की भाषा होने के साथ-साथ अन्तरसमूहों के मध्य संवाद की भाषा भी है।

राज्य की दूसरी प्रमुख राजभाषा संस्कृत है। उत्तराखंड में संस्कृत को द्वितीय राजभाषा का दर्जा प्राप्त है।

## सन्दर्भ

## इन्हें भी देखें
* पहाड़ी भाषाएँ
* भारत की भाषाएँ

श्रेणी:उत्तराखण्ड की भाषाएँ
सान होसे चिनान्तेकीला

thumb|सान होसे चिनान्तेकीला
**सान होसे चिनान्तेकीला** (स्पेनिश भाषा: San José Chinantequilla) मेक्सिको के वाहाका राज्य में स्थित एक क़स्बा है।

## इन्हें भी देखें
* वाहाका

श्रेणी:मेक्सिको
शृंगारशतकम्

**शृंगारशतकम्** भर्तृहरि के तीन प्रसिद्ध शतकों (शतकत्रय) में से एक है। इसमें शृंगार सम्बन्धी सौ श्लोक हैं।

## विषयवस्तु
इस रचना में कवि ने रमणियों के सौन्दर्य का तथा उनके पुरुषों को आकृष्ट करने वाले शृंगारमय हाव-भावों का चित्रण किया है।  इस शतक में कवि ने स्त्रियों के हाव-भाव, प्रकार, उनका आकृषण व उनके शारीरिक सौष्ठव के बारे में विस्तार से चर्चा की है। कवि का कहना है कि इन्द्र आदि देवताओं को भी अपने कटाक्षों से विचलित करने वाली रमणियों को अबला मानना उचित नहीं है। नारी अपने आकर्षक हाव-भावों से मानव मन को आकृष्ट करके बाँध लेती है - "समस्तभावैः खलु बन्धनं स्त्रियः"।  इसके अतिरिक्त भर्तृहरि ने अपने शतक में वसन्त, ग्रीष्म, वर्षा, शरद, हेमन्त व शिशिर ऋतु में स्त्री व स्त्री प्रसंग का अत्यधिक शृंगारिक (कामुक) वर्णन किया है। वास्तव में इस शतक में सांसारिक भोग और वैराग्य इन दो विकल्पों के मध्य अनिश्चय की मनोवृत्ति का चित्रण हुआ है जो वैराग्यशतक में पहुँचकर निश्चयात्मक बन जाती है।

शतक के मंगलाचरण में ही कामदेव को नमस्कार करते हुये भर्तृहरि कहते है-
: *जिसने [[विष्णु]] और [[शिव]] को मृग के समान नयनों वाली कामिनियों के गृहकार्य करने के लिये सतत् दास बना रखा है, जिसका वर्णन करने में वाणी असमर्थ है ऐसे चरित्रों से विचित्र प्रतीत होने वाले उस भगवान पुष्पायुध (कामदेव) को नमस्कार है। ।।१।।

भर्तृहरि बताते हैं कि स्त्री किस प्रकार मनुष्य के संसार बन्धन का कारण है-
: *मन्द मुस्कराहट से, अन्तकरण के विकाररूप भाव से, लज्जा से, आकस्मिक भय से, तिरछी दृष्टि द्वारा देखने से, बातचीत से, ईर्ष्या के कारण कलह से, लीला विलास से-इस प्रकार सम्पूर्ण भावों से स्त्रियां पुरूषों के संसार-बंधन (?) का कारण हैं। *२॥

इसके उपरान्त स्त्रियों के अनेक आयुध (हथियार) गिनाए हैं-
: *भौंहों के उतार-चढ़ाव आदि की चतुराई, अर्द्ध-उन्मीलित नेत्रों द्वारा कटाक्ष, अत्यधिक स्निग्ध एवं मधुर वाणी, लज्जापूर्ण सुकोमल हास, विलास द्वारा मन्द-मन्द गमन और स्थित होना-ये भाव स्त्रियों के आभूषण भी हैं और आयुध (हथियार) भी हैं। ।।३।।

और देखिए भर्तृहरि शृंगारशतक में सबसे उत्तम किसे गिनाते हैं-
:* इस संसार में नव-यौवनावस्था के समय रसिकों को दर्शनीय वस्तुओं में उत्तम क्या है? मृगनयनी का प्रेम से प्रसन्न मुख। सूंघने योग्य वस्तुओं में क्या उत्तम है? उसके मुख का सुगन्धित पवन। श्रवण योग्य वस्तुओं में उत्तम क्या है? स्त्रियों के मधुर वचन। स्वादिष्ट वस्तुओं में उत्तम क्या है? स्त्रियों के पल्लव के समान अधर का मधुर रस। स्पर्श योग्य वस्तुओं में उत्तम क्या है? उसका कुसुम-सुकुमार कोमल शरीर। ध्यान करने योग्य उत्तम वस्तु क्या है? सदा विलासिनियों का यौवन विलास। ।।७।।

विभिन्न ग्रहों से स्त्रियों की तुलना कितनी आकर्षक है-
: *स्तन भार के कारण देवगुरू बृहस्पति के समान, कान्तिमान होने के कारण सूर्य के समान, चन्द्रमुखी होने के कारण चन्द्रमा के समान, और मन्द-मन्द चलने वाली अथवा शनैश्चर-स्वरूप चरणों से शोभित होने के कारण सुन्दरियां ग्रह स्वरूप ही हुआ करती है। ।।१६।।

## इन्हें भी देखें
* वैराग्यशतकम्
* नीतिशतकम्

## बाहरी कड़ियाँ
*शृंगारशतकम्
*भर्तृहरि का ‘शृंगारशतकम्’, 'काम व कामिनी' का विश्वकोष

श्रेणी:संस्कृत साहित्य
महिला नसबंदी

right|thumb|300px|नसबन्दी के पूर्व फैलोपियन ट्यूब
**महिला नसबंदी**, गर्भनिरोध का स्थाई तरीका है। इस प्रक्रिया में स्त्री की अंडवाहिकाओं (या फालोपिओ-नलिकाओं) के छेदन (Ligature of fallopian tubes) से गर्भस्थापना की तनिक भी संभावना नहीं रहती। इस शल्यकर्म से शुक्राणु और अंडाणु का संगम असंभव हो जाता है और फिर संतान होने की संभावना सदा के लिए मिट जाती है।

इस प्रक्रिया के अंतर्गत महिला के उदर में एक छोटा सा छेद करना पड़ता है जिससे कि महिला के फैलोपियन ट्यूब तक पहुंचा जा सके। फिर उसको काट कर बांध दिया जाता है या ढक दिया जाता है। यह स्थानीय निश्चेतक (एनेस्थेसिया) देकर किया जा सकता है। महिला के अंदर का फैलोपियन ट्यूब ब्लाक कर दिया जाता है जिससे कि अंडाशय में उत्पन्न अंडे, शुक्राणुओं के साथ मिल न सके। सही तरीके की शल्यक्रिया करने पर महिला बन्ध्याकरण बहुत ही प्रभावी सिद्ध होता है। 

इसमें जटिलताएं पैदा हो सकती हैं तथा होती भी हैं। संक्रमण, आंतरिक रक्त स्राव, बच्चेदानी और/या अंतड़ियों में छिद्र हो सकते हैं। इसके परिणामस्वरूप हृदय संबंधित समस्याएं, अनियमित रक्तस्राव, माहवारी के दौरान काफी तकलीफ देने वाला दर्द और बार-बार डी एंड सी करने की आवश्यकता अथवा जननेन्द्रिय थैली तक निकालने की आवश्यकता होती है। ऐसे मामले में तत्काल डॉक्टर से संपर्क करना चाहिए। बन्ध्याकरण क्रिया के पहले तथा बाद में समुचित सावधानी बरतने की आवश्यकता होती है। शल्य क्रिया के बाद कम से कम 48 घंटे आराम की आवश्यकता होती है। सामान्य क्रियाकलाप 2 या 3 दिन के बाद आरंभ किए जा सकते हैं किन्तु एक सप्ताह तक कोई भारी सामान नहीं उठाना चाहिए। संभोग क्रिया सामान्यतौर पर एक सप्ताह के बाद आरंभ की जा सकती है।

## इन्हें भी देखें
* संतति निरोध
* पुरुष नसबंदी

## सन्दर्भ

## बाहरी कड़ियाँ
* क्या नसबंदी ऑपरेशन खुल सकता है 
* गर्भ निरोधक: डर, असुरक्षा और नए प्रयोग
* पुरूष बन्ध्यीकरण - नसबन्दी
* पुरूष नसबन्‍दी
* अब इंजेक्शन से नसबंदी
* गर्भ-निरोध (भारत विकासद्वार)

श्रेणी:परिवार नियोजन
श्रेणी:विकास
पुरुष नसबंदी

अंगूठाकार|पुरुष नसबंदी

**पुरुष बन्ध्याकरण** या **पुरुष नसबंदी** या वासेक्टोमी (vasectomy), पुरुषों के लिए शल्यक्रिया द्वारा बन्ध्याकरण प्रक्रिया है। इस क्रिया से पुरुषों की शुक्रवाहक नलिका अवरुद्ध कर दी जाती है जिससे शुक्राणु वीर्य के साथ पुरुष लिंग तक नहीं पहुँच सकें। 

पुरुष इस क्रिया के बाद भी वीर्य को छोड़ना जारी रखता है तथा इससे उसकी संभोग क्रिया में किसी भी प्रकार का विपरीत प्रभाव नहीं पड़ता है। पुरुष को उसकी मर्दानगी और संभोग कार्य निष्पादन के विषय में चिंता से मुक्त होने के लिए पर्याप्त तथा सचेतन परामर्श की आवश्यकता हो सकती है। 

नश्तर बिना बन्ध्याकरण के मामले में अंडकोश की थैली के दोनों ओर एक मामूली सा छेद किया जाता है जिससे "वास डेफरन" बाहर आ जाता है जिसे या तो काटा ,बांधा या फिर उस पर क्लिप लगा दिया जाता है। इसके लिए स्थानीय अनेस्थीसिया दिया जाता है। बन्ध्याकरण एक मामूली तथा साधारण सी शल्य क्रिया है किंतु पुरुषों को शल्यक्रिया के पश्चात कम से कम 48 घंटे आराम करना होता है तथा एक सप्ताह तक उन्हें कोई भारी सामान नहीं उठाना चाहिए। व्यक्ति को मैथुन क्रिया सभी प्रकार के दर्द बंद होने तथा किसी भी मामले में एक सप्ताह के बाद ही आरंभ करनी चाहिए। शल्य क्रिया के बाद 2 से 3 महीने तक वैकल्पिक परिवार नियोजन के उपाए अपनाना चाहिए, क्योंकि वीर्य अपने वीर्य डक्ट में 3 महीने तक रह सकता है। 

यदि शल्य क्रिया के बाद तेज बुखार, अधिकाधिक या लगातार रक्त स्राव, सूजन या दर्द होता हो, तो तत्काल डॉक्टर की सलाह लेनी चाहिए। पुरुष का बन्ध्याकरण करना सुरक्षित और आसान है क्योंकि पुरुष का लिंग, महिला की तुलना में बाहर होता है। अतः बन्ध्याकरण के समय शारीरिक अंगों के साथ कम से कम छेड़ छाड़ करनी पड़ती है तथा जटिलता भी कम से कम होती है। इसके अतिरिक्त, बन्ध्याकरण क्रिया से कोई अन्य लंबी अवधि के खतरे नहीं जुड़े होते है।

## इन्हें भी देखें
* महिला नसबंदी
* संतति निरोध

## सन्दर्भ

## बाहरी कड़ियाँ
* गर्भ निरोधक: डर, असुरक्षा और नए प्रयोग
* पुरूष बन्ध्यीकरण - नसबन्दी
* पुरूष नसबन्‍दी
* अब इंजेक्शन से नसबंदी
* गर्भ-निरोध (भारत विकासद्वार)

Vasectomy

श्रेणी:परिवार नियोजन
श्रेणी:विकास
बंध्याकरण

शल्यक्रिया के द्वारा किसी पुरुष, महिला या अन्य किसी पशु को प्रजनन करने के अयोग्य बना देना **बंध्याकरण** (Sterilization) कहलाता है। यह संतति निरोध का स्थाई तरीका है।

बन्ध्याकरण की प्रमुख विधियाँ हैं -

* पुरुष नसबंदी(Vasectomy)
* महिला नसबंदी(Tubectomy)
* गर्भाशय को निकाल देना (Hysterectomy)
* पुरुष के वृषणों (testicles) को निकाल देना (Castration)

## पशुओं का बंध्याकरण
* वृषण निकाल देना
* गर्भाशय एवं फेलोपियन नलिका निकाल देना

## बाहरी कड़ियाँ
* Vasectomy Information &mdash;The website of newsgroup alt.support.vasectomy.
* All About Vasectomy & Finding a Doctor. Latest advances, videos etc 
* My Vasectomy in Words and Pictures &mdash;One man's personal experience.
* Vasectomy Reversal Resource
* Female Sterilization Options - /mk.nkl/cvas1.html Is Vasectomy the Right Method For Me?] and Is Female Sterilization the Right Method For Me?
* No-Scalpel Vasectomy: The NSV Book
* Video: The NSV Procedure (graphic)

श्रेणी:संतति निरोध
श्रेणी:शल्यचिकित्सा
श्रेणी:परिवार नियोजन
गुजरात का इतिहास

[right|thumb|300px|[लोथल का प्राचीन पक्का कुँवा और जलनिकास के लिए बनीं पक्की नालियाँ]]
[right|thumb|300px|गुप्तकाल में निर्मित '''[गोप मन्दिर**]]
**गुजरात का इतिहास''' पाषाण युग के बस्तियों के साथ शुरू हुआ। इसके बाद चोलकोथिक और कांस्य युग के बस्तियों जैसे सिंधु घाटी सभ्यता का विकास हुआ। गुजरात प्रदेश के पश्चिम में विशाल सागर तट है। इस तट पर आकर जो लोग बसे उनके आदिपुरुष अफ्रीका के पूर्वी किनारे से आए होंगे, ऐसा अनुमान किया जाता है। इस अनुमान का आधार यह है कि जब हिमालय का सृजन हुआ, उस दौरान भारत के पश्चिमी भाग से अफ्रीका का भू-खंड अलग हो गया। इस भौगोलिक नवसृजन की प्रक्रिया को ध्यान में रखा जाए तो इस संभावना को नकारा नहीं जा सकता कि आदिमानव समूह, जो अफ्रीका में बसता था और वही वर्तमान सौराष्ट्र कहे जाने वाले भू-भाग में भी बसा हुआ था। नक्शे को ध्यान से देखने पर यह स्पष्ट हो जाता है कि ये दोनों भू-खंड एक दूसरे से अलग हुए हैं और उनके बीच का भाग अरब सागर बना है। विश्व में सिंहों की आबादी गुजरात के सौराष्ट्र स्थित गिर के जंगल और अफ्रीका के जंगल-केवल इन दो जगहों में ही पाई जाती है। इन दोनों—अफ्रीका के सिंह और गिरि के भारतीय सिंह में जो अंतर है, वह पर्यावरण की भिन्नता के साथ सामंजस्य बैठाने के कारण है।

सिंहों पर अध्ययन करनेवाले प्राणि वैज्ञानिकों का मानना है कि एशियन लायन और अफ्रीकन लायन का विकास किसी एक ही मूल से हुआ है। इस तरह गुजरात का इतिहास, उसकी भूमि और उस पर लोगों की बनावट अत्यंत प्राचीन है और यह हिमालय के सृजन की भौगोलिक प्रक्रिया से पहले की है।

इसके बाद पाषाण युग के प्रगैतिहासिक काल के ताम्र व कांस्य युग तक के कालखंड तथा ईसा पूर्व 322 से सन् 1304 तक की समयावधि के कालखंड हैं। इन कालखंडों में यहाँ अनेक जातियों का आगमन हुआ। वे यहाँ आईं और आकर बस गईं। नृवंश-शास्त्रियों की खोजों के अनुसार सत्तर से बाइस लाख वर्ष पहले गुजरात में जो लोग रहते थे, वे नीग्रो या निग्रिटो जाति के थे। इसका प्रमाण यह है कि उनके अस्थि-पिंजर हमें सौराष्ट्र क्षेत्र में मिले हैं, जिनके सिर लंबे, कद साधारण, कपाल उभरा हुआ और भौहें तथा होंठ लटके हुए हैं।

इसके बाद पौराणिक साहित्य तथा उसके पहले के वेदकालीन साहित्य में गुजरात-सौराष्ट्र के भू-प्रदेश और उस पर रहनेवालों के अनेक उल्लेख मिलते हैं। ऐतिहासिक युग के आरंभ के साथ ही विविध जातियों के आगमन और यहां बस जाने का इतिहास भी मिलता है। इस प्रकार गुजरात और उसके निवासियों का इतिहास अत्यन्त प्राचीन और जीवन्त है, जो पृथ्वी के पटल पर हिमालय जैसे भू-भौगोलिक परिवर्तन से पहले ही आरंभ हो चुका था।

## सन्दर्भ

## इन्हें भी देखें
*
*
*रानी की वाव
*महात्मा गांधी

## बाहरी कड़ियाँ

श्रेणी:गुजरात
श्रेणी:भारत का इतिहास
पाठसंग्रह

भाषाविज्ञान में बड़े और संरचित (structured) पाठ के समुच्चय को **पाठसंग्रह** या कॉर्पस (corpus) कहते हैं। पाठसंग्रह के बहुत से उपयोग हैं। जैसे किसी भाषा में प्रयुक्त शब्दों की बारंबारता निकालना, किसी भाषा में प्रयुक्त सर्वाधिक १००० शब्दों की जानकारी निकालना, कोई शब्द किस-किस प्रकार से प्रयुक्त होता है आदि।

## बाहरी कड़ियाँ
* '''हिन्दी पाठसंग्रह''' में खोज करें (CFILT IITB)
* हिन्दी का पाठसंग्रह (यूनिकोड में)
* कार्पस : एक संकल्पना (प्रयास)
* कॉर्पस-अनुसंधान ही तय करेगा हिंदी के भविष्य का नक़्शा - डॉ॰ गिरीशनाथ झा
* Freely-available, web-based corpora (100 million - 400 million words each): American (COCA), British (BNC), TIME, Spanish, Portuguese
* 
* ACL SIGLEX Resource Links: Text Corpora
* The Leipzig Glossing Rules: Conventions for interlinear morpheme-by-morpheme glosses
* Developing Linguistic Corpora: a Guide to Good Practice
* An interface for querying automatically-constructed virtual corpora.
* An interface for querying text corpora constructed through guided crawling of online news sites, the corpora (both local and virtual) constructed using the SPARTAN technique, and publicly-available collections (e.g. Reuters-21578, texts from the Gutenberg project, GENIA).

श्रेणी:भाषा-विज्ञान
श्रेणी:संगणकीय भाषाविज्ञान
जयंती प्रसाद नौटियाल

**डॉ जयंती प्रसाद नौटियाल** (जन्म : 3 मार्च 1956) हिन्दी के विद्वान लेखक हैं। नौटियाल जी हिन्दी साहित्य एवं भाषा और वित्त विज्ञान एवम भाषा प्रोद्योगिकी के विशेषज्ञ हैं। भारत सरकार के विभिन्न पदों पर नियुक्त रहे हैं। सम्प्रति कारपोरेशन बैंक मैंगलूर में सहायक महा प्रबंधक के पद पर नियुक्त हैं। आपकी तीस से भी अधिक पुस्तकें प्रकाशित हो चुकी हैं तथा 25 किताबें सन्युक्त रूप से लिखी हैं ' इस प्रकार कुल 55 पुस्तकोँ का योग्दान दिया है। इन्होने 1200 से अधिक लेख लिखे जो प्रकाशित हैं। 74 कार्यक्रम आकाशवाणी से प्रसारित, 90 से अधिक शोध लेख सेमिनारों में प्रस्तुत। इनकी पुस्तकें विश्वविद्यलयों में पढाई जाती हैं। वे बैंकिंग शब्दावली के विषय-विशेषज्ञ हैं।

## शिक्षा
एम॰ए॰ हिंदी (स्वर्ण पदक प्राप्त), पीएच.डी. (तुलनात्मक भाषा विज्ञान), डी.लिट., एम॰ए॰ (अंग्रेज़ी), एलएल.बी., एम बी ए (बैंकिंग एवम वित्त) तथा कंप्यूटर विज्ञान में डिप्लोमा सहित 55 डिग्री/ डिप्लोमा/अन्य प्रशिक्षण प्रमाण पत्र।

## सेवा
पत्रकारिता, संपादन, अध्यापन, चित्रकार, रीडर, जन संपर्क, शाखा परिचालन, एसोसियट फ़ैकल्टी के रूप में विभिन्न पदों पर भारत सरकार तथा अन्य कई विभागों में सेवाएँ दीं।

## लेखन
55 पुस्तकें प्रकाशित, 96 पुस्तकें संयुक्त रूप से अनूदित एवं प्रकाशित 1200 (एक हज़ार दो सौ) से अधिक लेख विभिन्न पत्रिकाओं में प्रकाशित, 10 से अधिक पत्रिकाओं के अनेक अंकों का संपादन।

## पुरस्कार
साहित्य एवं समाज सेवा में योगदान के लिए अब तक 55 पुरस्कार-सम्मान प्राप्त हो चुके हैं।

## बैंकिंग शब्दावली के विषय विशेषज्ञ
भारतीय रिज़र्व बैंक की बैंकिंग शब्दावली पर स्थायी समिति के सदस्य, भारत सरकार तकनीकी शब्दावली आयोग में बैंकिंग शब्दावली समिति के सदस्य साहित्य में एकरूपता पर भारतीय रिज़र्व बैंक द्वारा गठित कार्य दल के सदस्य, भारतीय बैंकिंग एवं वित्त संस्थान की एसोसिएट परीक्षा के परीक्षक के रूप में तथा बैंकिंग कार्मिक चयन संस्थान मुंबई के परीक्षा के रूप में सेवाएँ दी।

## समाज सेवा एवं साक्षरता के क्षेत्र में उल्लेखनीय योगदान
राष्ट्रीय सेवा योजना में सर्वोत्तम-सामाजिक-आर्थिक सर्वेक्षक होने का गौरव प्राप्त। भारतीय रिज़र्व बैंक, भारतीय बैंक संघ, भारतीय बैंकिंग व वित्त संस्थान, राष्ट्रीय बैंक प्रबंध संस्थान जैसी शीर्ष संस्थाओं की विभिन्न हिंदी की समितियों में सदस्य तथा कई उच्च स्तरीय समितियों में सदस्य सचिव के रूप में कार्यरत। राजभाषा, साहित्य, प्रबंधन, मानव संसाधन एवं विविध विषयों पर अतिथि वक्ता के रूप में हज़ारों व्याख्यान दिए। मंगलूरु विश्वविद्यालय के मानव संसाधन में बी.एच.आर.डी. उपाधि हेतु पाठ्यक्रम निर्धारण समिति के सदस्य तथा अनेक महाविद्यालयों में उच्च शिक्षा सलाहकार। आकाशवाणी मंगलूर और गोवा से अनेक प्रसारण। अनेक शोध छात्रों को पीएच.डी. हेतु मार्गदर्शन दिया। सिविल डिफेंस में वार्डन के रूप में 11 वर्ष सेवा दी व अनुदेशक के रूप में प्रशिक्षण दिए।

## बाहरी कड़ियाँ
* जयंती प्रसाद नौटियाल की आधिकारिक वेबसाइट
* विश्व में हिंदी फिर पहले स्थान परभाषा शोध अध्ययन 2007 का निष्कर्ष (डॉ॰ जयंती प्रसाद नौटियाल)
* राजभाषा
* नेशनल लाइब्रेरी

श्रेणी:हिन्दी साहित्यकार
श्रेणी:भारतीय लेखक
श्रेणी:1956 में जन्मे लोग
श्रेणी:जीवित लोग
कृष्णगुप्त

**कृष्णगुप्त** छठीं सातवीं शती ई. में मगध पर शासन करनेवाले उत्तरवर्ती गुप्तवंश के संस्थापक। इनका उल्लेख अपसढ़ और देव बर्नारक से मिले अभिलेखों में हुआ है। कुछ इतिहासकारों की धारणा है कि ये चंद्रगुप्त (द्वितीय) के ज्येष्ठ पुत्र थे जिनका उललेख वैशाली से प्राप्त मुहर पर गोविंद गुप्त के नाम से हुआ। किंतु इस कल्पना के लिये कोई सबल आधार नहीं है।

श्रेणी:भारत के शासक
श्रेणी:प्राचीन भारत का इतिहास
छछुंदर

**छछुंदर** (Asian House Shrew ; वैज्ञानिक नाम : Suncus murinus) दक्षिण एशिया में पाया जाने वाला चूहे जैसा एक जानवर है जिसके शरीर से दुर्गंध निकलती है। इसका मुंह नुकीला होता है। यह दीवाल के कोनों से सटकर चलता है।सभी छछूंदर छोटे होते हैं, ज़्यादातर चूहे से बड़े नहीं होते। सबसे बड़ी प्रजाति उष्णकटिबंधीय एशिया का एशियाई हाउस शू (सनकस म्यूरिनस) है, जो लगभग 15 सेमी (6 इंच) लंबा होता है और इसका वजन लगभग 100 ग्राम (3+1⁄2 औंस) होता है एट्रस्केन शू (सनकस एट्रसकस), लगभग 3.5 सेमी (1+3⁄8 इंच) और 1.8 ग्राम (28 ग्रेन) के साथ, सबसे छोटा ज्ञात जीवित स्थलीय स्तनपायी है।

सामान्य तौर पर, छछूंदर स्थलीय जीव होते हैं जो पत्तियों और घनी वनस्पतियों जैसे घास में बीज, कीड़े, मेवे, कीड़े और कई तरह के अन्य खाद्य पदार्थों की तलाश करते हैं, लेकिन कुछ पेड़ों पर चढ़ने, भूमिगत रहने, बर्फ के नीचे रहने या पानी में शिकार करने में माहिर होते हैं। उनकी आंखें छोटी होती हैं और आम तौर पर उनकी दृष्टि खराब होती है, लेकिन सुनने और सूंघने की उनकी इंद्रियाँ बहुत अच्छी होती हैं। वे बहुत सक्रिय जानवर हैं, और उनकी भूख बहुत ज़्यादा होती है। छछूंदरों की चयापचय दर असामान्य रूप से बहुत अधिक होती है, जो तुलनात्मक रूप से छोटे स्तनधारियों में अपेक्षित दर से कहीं ज़्यादा होती है।इस कारण से, उन्हें मोल्स की तरह लगभग लगातार खाने की ज़रूरत होती है। कैद में रहने वाले शरू रोजाना अपने शरीर के वजन का 1⁄2 से 2 गुना भोजन खा सकते हैं।

वे हाइबरनेट नहीं करते हैं, लेकिन कुछ प्रजातियाँ सुस्ती में प्रवेश करने में सक्षम हैं। सर्दियों में, कई प्रजातियाँ रूपात्मक परिवर्तनों से गुजरती हैं जो उनके शरीर के वजन को काफी कम कर देती हैं। छछूंदर अपने शरीर के वजन का 30% से 50% तक खो सकते हैं, जिससे हड्डियों, खोपड़ी और आंतरिक अंगों का आकार छोटा हो जाता है।

छछुंदर नहीं होता है 

श्रेणी:एशिया के स्तनधारी
भारतीय सेही

** भारतीय सेही** एक कृंतक जानवर है। इसका फैलाव तुर्की, भूमध्य सागर से लेकर दक्षिण-पश्चिम तथा मध्य एशिया (अफ़गानिस्तान और तुर्कमेनिस्तान सहित) एवं दक्षिण एशिया (पाकिस्तान, भारत, नेपाल तथा श्रीलंका) और चीन तक में है। हिमालय में यह २,४०० मी. तक की ऊँचाई में पाया जाता है।
## विवरण
इसकी लंबाई ६३-९१ से.मी., पूँछ की लंबाई १५-३० से.मी. और वज़न ५-१६ कि. होता है।इसके शरीर के बाल मोटे, मज़बूत और नुकीले होते हैं जो इसे परभक्षियों से बचने में मदद करते हैं। इन बालों को सेही के काँटे भी कहते हैं। सेही के शरीर हिलाने पर यह काँटे झड़ते हैं, लेकिन यह धारणा ग़लत है कि सेही इन काँटों को अपने दुशमन पर फेंक सकता है।
## आहार
यह एक शाकाहारी प्राणी है जो पत्ती, घास और छोटे पौधे खाता है।
## प्रजनन
मादा और नर में यौन परिपक्वता क्रमशः २५ तथा २९ महीने में आती है। गर्भ काल २१० दिन का होता है तथा एक बार में मादा १-४ बच्चों को जन्म देती है। 

## सन्दर्भ

श्रेणी:दक्षिण एशिया के स्तनधारी
श्रेणी:भारत के पशु
महोख

**महोख** या **महोक** (अंग्रेजी: Greater Coucal या Crow Pheasant; वैज्ञानिक नाम: Centropus sinensis) एक बड़ा पक्षी है। यह एशिया में भारत, चीन, इण्डोनेशिया आदि में पायी जाती है।

इसका आकार काले कौए (वनकाक) के बराबर होता है और रंग चमकीला काला होता है। यह पक्षी सारे भारत में पाया जाता है। हिमालय में भी यह 6,000 फुट की ऊँचाई पर पाया जाता है। यह खुले भाग के मैदान तथा पहाड़ी भागों का पक्षी है और ‘ऊक’ शब्द थोड़े-थोड़े समय पर उच्चारित करता है। यह एक दूसरा शब्द कूप-कूप-कूप आदि जल्दी जल्दी उच्चारित करता है, जो प्रति सेकंड दो या तीन कूप के हिसाब से 6 से 20 बार तक सुनाई पड़ता है। इसका आहार टिड्डे, भुजंगे, लार्वा, जंगली चूहे, बिच्छू, गिरगिट, साँप आदि हैं।

## चित्र दीर्घा

File:Greater coucal 01.jpg
File:Greater coucal 02.jpg
File:Greater coucal 04.jpg
File:Greater coucal 03.jpg
File:Greater coucal 05.jpg
File:Greater coucal 06.jpg
File:Greater coucal 07.jpg
File:Greater coucal 08.jpg
File:Greater coucal 09.jpg
File:Greater coucal 10.jpg
File:Greater coucal 11.jpg
File:Greater coucal 12.jpg
File:Greater coucal 13.jpg


## सन्दर्भ

right|thumb|300px|महोख
right|thumb|300px|महोख का प्राप्ति क्षेत्र

श्रेणी:भारत के पक्षी
चंद्रवंश

**चंद्रवंश** अथवा **चंद्र राजवंश**, जिसे **सोमवंश** अथवा **सोम वंश** के नाम से भी जाना जाता है, प्राचीन भारतीय ग्रंथों में वर्णित क्षत्रिय वर्ण, या योद्धा-शासक जाति का एक प्रसिद्ध प्रमुख वंश है। कहा जाता है कि यह पौराणिक (मिथकीय) राजवंश चंद्रमा से संबंधित देवताओं (सोम या चंद्र) का वंशज था। 

शतपथ ब्राह्मण के अनुसार, पुरुरवा नामक पौराणिक व्यक्ति बुध (ग्रह के नाम पर कल्पित देवता, जिन्हें सोम के पुत्र के रूप में वर्णित किया जाता है) और लिंग-परिवर्तन करने वाली देवी इला (मनु की बेटी के रूप में पैदा हुई) का पुत्र था। पुरुरवा के प्रपौत्र ययाति थे, जिनके यदु, तुर्वसु, द्रुह्यु, अनु और पुरु नामक पाँच पुत्र थे। ये वेदों में वर्णित पांच वैदिक जनजातियों (कबीलों) के नाम प्रतीत होते हैं।

महाभारत के अनुसार, चंद्र वंश के पूर्वज इला ने प्रयाग से शासन किया था, और उनका एक पुत्र शशबिंदु था, जो बह्लि देश में शासन करता था। इला और बुध का पुत्र पुरुरवा था, जो संपूर्ण पृथ्वी का प्रथम चंद्रवंशी सम्राट बना। इला के वंशजों को ऐल के नाम से भी जाना जाता था।

## सन्दर्भ

## स्रोत ग्रंथ
* 
*

श्रेणी:हिन्दू राजवंश
श्रेणी:पौराणिक राजवंश
श्रेणी:महाभारत में राज्य
स्टेट बैंक ऑफ बीकानेर एण्ड जयपुर

**स्टेट बैंक ऑफ बीकानेर एण्ड जयपुर** एक व्यावसायिक रूप से सुव्यवस्थित सरकारी क्षेत्र का बैंक है। जिसका शुभारम्भ वर्ष १९६३ में स्टेट बैंक ऑफ़ जयपुर और स्टेट बैंक ऑफ़ बीकानेर के विलयीकरण से भारतीय स्टेट बैंक के सहयोगी बैंक के रूप में हुआ। 

वर्तमान में बैंक की देशभर में ८६४ से अधिक शाखायें हैं। इसका व्यापार केन्द्र मुख्यतः राजस्थान है।
## सन्दर्भ

* Company Overview: स्टेट बैंक ऑफ बीकानेर एण्ड जयपुर 
* स्टेट बैंक ऑफ बीकानेर एण्ड जयपुर इतिहास

## बाहरी कड़ियाँ
*  एसबीबीजे की मुख्य वेबसाइट 
* ऑनलाइन एसबीबीजे

श्रेणी:व्यापार
क्लोरल

**क्लोरल** (Chloral, ट्रॉइक्लोरी ऐसीटेल्डीहाइड, CCI3 CHO) एक कार्बनिक यौगिक है। यह एक निद्रापक (hypnotie) है। औद्योगिक पैमाने पर यह एथिल ऐलकोहल पर क्लोरिन की क्रिया से प्राप्त किया जाता है। पहले ठंडे एथिल ऐलकोहल में क्लोरीन प्रवाहित किया जाता है और फिर ६०० सें. ताप पर तब तक प्रवाहित किया जाता जब तक क्लोरीन का अधिक अवशोषण नहीं हो जाता। अंतिम क्रियाफल क्लोरल ऐलकोहोलेंट (CCI3 CH (OH) OC2 H5) का मणिभीय ठोस रूप होता है, जिसका सांद्र सल्फ्यूरिक अम्ल के साथ आसवन करने पर क्लोरल प्राप्त होता है :

## गुणधर्म
यह रंगीनहीन, लाक्षणिक सुगंधवाला तैलीय द्रव, क्वथनांक ९७० सें. पानी, एथिल ऐलकोहल और ईथर में विलेय है। पोटैशियम हाइड्राक्साइड के सांद्र विलयन के साथ गरम करने पर शुद्ध क्लोरोफार्म प्राप्त होता है। सांद्र नाइट्रिक अम्ल द्वारा आक्सीकृत होकर ट्राइक्लोरोऐसीटिक अम्ल और ऐल्यूमिनियम एथाक्साइड के द्वारा अवकृत होकर ड्राइक्लोरो एथिल ऐलकोहल देता है :

         HNO3             2H
 CCI 3 COOH  2H CCI 3 CH 2 OH

यह ऐलडिहाइड की साधारण अभिक्रियाएँ फल देता है। पानी और ऐलकोहल से मिलने पर ऊष्मा के निकास के साथ संयोजन होता है और मणिभीय ठोस-क्रमश: क्लोरल हाइड्रेट (गलनांक ५७०) तथा क्लोरल ऐलकोहोलेट (गलनांक ४६०) बनते है। ये यौगिक स्थायी होते हैं, जिनसे जल अथवा ऐलकोहल केवल सांद्र सलफ्यूरिक अम्ल से ही पृथक्‌ किए जा सकते हैं। इससे यह विदित होता है कि क्लोरल हाइड्रेट में जल उसके अणुआें में संघटित है और उसका अणुसूत्र CCI 3 CH (OH)2 तथा क्लोरेल ऐलकोहोलेट का CCI 3 CH (OH OC 2 H5) है। यह यौगिक सैद्धांतिक महत्व का है, क्योंकि इसमें दो हाइड्राक्सिल समूह एक ही कार्बन परमाणु से संबद्ध रहते हैं। इसका उपयोग संमोहन के रूप में किया जाता है तथा विशेष उपयोग प्रसिद्ध कीटनाशक डी. डी. टी. के निर्माण में होता है।

[े[en:Chloral]]

। 

श्रेणी:कार्बनिक यौगिक
क्लोनडिके

right|thumb|300px|क्लोनडिके का मानचित्र

**क्लोनडिके** कनाडा के उत्तर-पश्चिम यूकॉन प्रदेश में स्थित ८०० वर्ग मील का भूभाग जिसमें अनेक सोने उत्पन्न करनेवाले स्थल स्थित हैं। यहाँ १८९५ में राबर्ट हैंडरसन ने सर्वप्रथम गोल्ड बाटम में सोने की खान का पता लगाया। १७ अगस्त १८९६ को जार्ज कार्मैक के साथ मिलकर पहली बार खुदाई की और उस खुदाई में ही अपार सोना प्राप्त हुआ। फिर तो लगभग सारे संसार से लोग धनी बनने की अभिलाषा लेकर इस प्रदेश पर टूट पड़े। जूने और स्कैगवे के नगर रातों रात बस गए। छह महीने के भीतर डाउसन नगर में ५०० घर बन गए और एक वर्ष बीतते बीतते वह संसार का सबसे धनी खदान नगर बन गया। अनेक लोग इस देश तक पहुँचने से पहले ही ठंढ और रोग से मर गए।

सोने की खान का पता लगने के दो मास के भीतर ही इस प्रदेश से लगभग ५० लाख डालर सोना प्राप्त हुआ। एक खनिज के संबंध में बताया जाता है कि वह कुछ ही सप्ताह में डेढ लाख डालर कमा कर लौट गया था।

क्लोनडिके प्रदेश की जलवायु ध्रुवीय है। वर्ष के सात महीने वहाँ घोर शीत रहता है। यहाँ नाममात्र को अन्न पैदा होता है। मछली तथा अन्य शिकार के जानवर बहुतायत से मिलते हैं। यह देश मध्यारात्रि के सूर्य का देश है। मई के मध्य से अगस्त के प्रथम सप्ताह तक निरंतर दिन बना रहता है।

श्रेणी:कनाडा के क्षेत्र
क्लेश

अंगूठाकार|क्लेश
योगदर्शन के अनुसार अविद्या, अस्मिता, राग, द्वेष एवं अभिनिवेश पाँच **क्लेश** हैं। (*अविद्याऽस्मिता रागद्वेषभिनिवेशा: पंच क्लेशा:, योगदर्शन २.३*)। भाष्यकर व्यास ने इन्हें **विपर्यय** कहा है और इनके पाँच अन्य नाम बताए हैं- तम, मोह, महामोह, तामिस्र और अंधतामिस्र (यो. सू. १.८ का भाष्य)। इन क्लेशों का सामान्य लक्षण है - कष्टदायिकता। इनके रहते आत्मस्वरूप का दर्शन नहीं हो सकता। 

अविद्या सभी क्लेशों का मूल कारण है। वह प्रसुप्त, तनु, विच्छिन्न और उदार चार रूपों में प्रकट होती है। पातंजल योगदर्शन (२.५) के अनुसार अनित्य, अशुचि, दु:ख तथा अनात्म विषय पर क्रमश: नित्य, शुचि सुख और आत्मस्वरूपता की ख्याति ‘अविद्या’ है। दूसरे शब्दों में अविद्या वह भ्रांत ज्ञान है जिसके द्वारा अनित्य विषय, नित्य प्रतीत होता है। अभिनिवेश नामक क्लेश में भी यही भाव प्रधान होता है। अशुचि को शुचि समझना अविद्या है। अर्थात्‌ अनेक अपवित्रताओं और मलों के गेह शरीर को पवित्र मानना अविद्या है। जैन विद्वान स्थान, बीज, उपहम्भ, निस्यंद, निधन और आधेय शौचत्व के कारण शरीर को अशुचि मानते हैं किंतु वे यह स्वीकार नहीं करते कि वह अविद्याग्रस्त है। नित्यता, शुचिता, सुख और आत्म नामक भ्रमों पर आश्रित होने के कारण अविद्या को चतुष्पदा कहा गया है। संतों ने इन्हीं चार पदों को ध्यान में रखकर अविद्या (माया) का गाय की उपमा दी हैं।

अस्मिता अर्थात्‌ अहंकार बुद्धि और आत्मा को एक मान लेना दूसरा क्लेश है। ‘मैं’ और ‘मेरा’ की अनुभूति का ही नाम अस्मिता है।

सुख और उसके साधनों के प्रति आकर्षण, तृष्णा और लोभ का नाम राग हैं (सुखानुप्रायी राग:) यह तीसरा क्लेश है।

चौथा क्लेश द्वेष पतंजाति के अनुसार दुखानुशयी है। दु:ख या दु:ख जनक वृत्तियों के प्रति क्रोध की जो अनुभूति होती हैं उसी का नाम द्वेष है। क्रोध की भावना तभी जाग्रत होती है जब किसी व्यक्ति अथवा वस्तु को किसी अनुचित अथवा अपने अनुकूल मान लेते हैं। यह साधारण अविद्याजन्य है। आत्मा अकर्ता है अत: द्वेष के वशीभूत होना अकारण क्लेश का आह्वान करना है।

पतंजलि के अनुसार जो सहज अथवा स्वाभाविक क्लेश विद्वान्‌ और अविद्वान्‌ सभी को समान रूप से होता है वह पाँचवा क्लेश अभिनिवेश है। प्रत्येक प्राणी-विद्वान्‌, अविद्वान्‌ सभी की आकांक्षा रही है कि उसका नाश न हो, वह चिरजीवी रहे। इसी जिजीविषा के वशीभूत होकर मनुष्य न्याय अन्याय, कर्म कुकर्म सभी कुछ करता है और ऊँच नीच का विचार न कर पाने के कारण नित्य नए क्लेशों में बँधता जाता है।

योगशास्त्र में इन क्लेशों का क्षय कैवल्यप्राप्ति के लिए आवश्यक बताया गया है। यौगिक क्रियाओं द्वारा योगी इन क्लेशों का नाश करता हैं और उनका नाशकर परमार्थ की सिद्धि करता हैं।

## इन्हें भी देखें
* क्लेश (बौद्ध धर्म)

## बाहरी कड़ियाँ
International Nath Order (INO) perspectives:
* Five Kleshas - International Nath Order
* Mahendranath, Shri Gurudev. "Twilight Yoga II: The Magnum Opus of Twilight Yoga"

श्रेणी:भारतीय दर्शन
अलेक्से क्लाड क्लेरो

300px|right|thumb|फ्रांसीसी गणितज्ञ '''अलेक्से क्लाड क्लेरो''' 

**अलेक्से क्लाड क्लेरो** (३ मई १७१३ - १७ मई १७६५ ई०) फ्रेंच गणितज्ञ। पेरिस में ७ (अथवा १३) मई, १७१३ को जन्म। पिता गणित के अध्यापक थे। पिता के शिक्षण में गणित की शिक्षा में उसकी प्रतिभा ऐसी विकसित हुई कि बारह वर्ष की अवस्था में ही अपने फ्रेंच अकादमी के सम्मुख चार वक्र रेखाओं के गुण पर किए अपने आविष्कार के संबंध में एक निबंध पढ़ा। १७२९ में उन्होंने देकोर्ट की वैश्लेषिक ज्यामिति को तीन आयामों तक विस्तृत करते हुए एक पुस्तक लिखी जो १७३१ में प्रकाशित हुई। उसके प्रकाशित होते ही १८ वर्ष आयु में ही आयु संबंधी नियमों की अवहेलना कर फ्रांस की अकादमी ऑव साइंस ने उसे अपना सदस्य मनोनीत किया। १७३६ में वह मानटियाँ के साथ मध्य रेखा के एक अंश की लंबाई की रायल सोसायटी ने उसे अपना फेलो बनाया। १७४३ ई. में उसने अपनी सुप्रसिद्ध ‘क्लेरो थियोरिम’ पुस्तक प्रकाशित की जिसमें भिन्न अक्षांशों के स्थानों पर गुरुत्वाकर्षण के नियंताक के जानने का सूत्र स्थापित किया है। १७५० में वह अपने चंद्रमा संबंधी सिद्धांत के प्रतिपादन पर सेंट केतु के चक्कर अकादमी से पुरष्कृत हुआ। १७५९ में उसने हेली केतु के चक्कर पूरा करने के समय की गणना कर ख्याति प्राप्त की। इसके अनंतर भी वह गणित संबंधी महत्वपूर्ण शोध प्राप्त करता रहा। १७ मई १७६५ को पेरिस में उसकी मृत्यु हुई।

## बाहरी कड़ियाँ
* Chronologie de la vie de Clairaut (1713-1765)
* 
* W.W. Rouse Ball ''A Short Account of the History of Mathematics''

क्लेरो, अलेक्से क्लाड